CELEX: 62017TN0435
Language: el
Date: 2017-03-30 00:00:00
Title: Υπόθεση T-435/17: Προσφυγή της 30ής Μαρτίου 2017 — Grendene κατά EUIPO — Hipanema (HIPANEMA)

28.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/54
            
         Προσφυγή της 30ής Μαρτίου 2017 — Grendene κατά EUIPO — Hipanema (HIPANEMA)
   (Υπόθεση T-435/17)
   (2017/C 283/83)
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Grendene, SA (Sobral, Βραζιλία) (εκπρόσωπος: J. L. de Castro Hermida, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Hipanema (Παρίσι, Γαλλία)
   
      Στοιχεία σχετικά με τη διαδικασία ενώπιον του EUIPO
   
   
      Δικαιούχος του επίδικου σήματος: H αντίδικος ενώπιον του τμήματος προσφυγών
   
      Επίδικο σήμα: Διεθνής καταχώριση με ισχύ στην Ευρωπαϊκή Ένωση εικονιστικού σήματος που περιέχει το λεκτικό στοιχείο «HIPANEMA» — Υπ’ αριθ. 1 154 586 διεθνής καταχώριση με ισχύ στην Ευρωπαϊκή Ένωση
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του δευτέρου τμήματος προσφυγών του EUIPO της 20ής Ιανουαρίου 2017 στην υπόθεση R 629/2016-2
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση και να την αντικαταστήσει από άλλη η οποία να αναγνωρίζει την ύπαρξη ομοιότητας μεταξύ των προϊόντων τα οποία αφορά το επίμαχο σήμα και αυτών τα οποία καλύπτονται από τα προγενέστερα σήματα του ανακόπτοντος, στον βαθμό που τούτο παρίσταται αναγκαίο προκειμένου να αναγνωρισθεί η μεταξύ τους ομοιότητα κατά την έννοια του άρθρου 8, παράγραφος 1, στοιχείο β', του κανονισμού (ΕΕ) 207/2009 για το σήμα της Ευρωπαϊκής Ένωσης·
            
         
               —
            
            
               άπαξ αναγνωρισθεί η ύπαρξη αυτής της ομοιότητας μεταξύ των προϊόντων, να συγκρίνει από λεκτική απόψεως τα αντιπαρατιθέμενα σημεία, πράγμα το οποίο δεν έγινε ούτε κατά τη διαδικασία της ανακοπής ούτε στο πλαίσιο της διοικητικής διαδικασίας, να αποφανθεί ότι υπάρχει ταυτότητα από φωνητικής και σημασιολογικής απόψεως και ομοιότητα από γραφιστικής απόψεως των αντιπαρατιθέμενων σημείων, να διαπιστώσει την αδυναμία ειρηνικής συνυπάρξεως των αντιπαρατιθέμενων σημείων και, τέλος, να απορρίψει το αίτημα της προστασίας εντός της Ευρωπαϊκής Ένωσης του υπ’ αριθ. 1 154 586 διεθνούς σήματος «HIPANEMA» για την κλάση 14. Άλλως, εάν το Γενικό Δικαστήριο κρίνει εαυτό αναρμόδιο επί των ζητημάτων αυτών, να παραπέμψει το ζήτημα στο τμήμα προσφυγών του Γραφείου Διανοητικής Ιδιοκτησίας της Ευρωπαϊκής Ένωσης, επιτάσσοντάς το να δεχθεί την ομοιότητα των προϊόντων που καλύπτουν τα αντιπαρατιθέμενα σήματα.
            
         
      Προβαλλόμενος λόγος
   
   
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009.